钦定古今图书集成/方舆汇编/职方典/第1113卷 > 《楚狂接舆歌》
## 钦定古今图书集成/方舆汇编/职方典/第1113卷 > 《楚狂接舆歌》

天下无道，圣人生焉。当今之世，仅免刑焉。福轻乎羽，
莫之知载；祸重乎地，莫之知避。巳乎已乎，临人以德。
殆乎殆乎，画地而趋。迷阳迷阳，无伤吾行。吾行却曲，
无伤吾足。山木自寇也，膏火自煎也。桂可食，故伐之，
漆可用，故割之。人皆知有用之用，而不知无用之用
也。